IIG พุ่ง 7% โบรกชี้งบ Q2 โตต่อ รับแบ็คล็อกแน่น ดันทั้งปีกำไร 119 ลบ. โต 50%
IIG บวก 7% โบรกชี้งบ Q2 โตต่อ รับแบ็คล็อกแน่น และเป็นหุ้นที่ไดรับประโยชน์ระยะยาวจาก Trend Digital Transformation คาดทั้งปีมีกำไร 119 ลบ. โต 50% 
IIG บวก 7% โบรกชี้งบ Q2 โตต่อ รับแบ็คล็อกแน่น และเป็นหุ้นที่ไดรับประโยชน์ระยะยาวจาก Trend Digital Transformation คาดทั้งปีมีกำไร 119 ลบ. โต 50% 
26 พ.ค. 2565

ผู้สื่อข่าวรายงานว่าวันนี้ (26 พ.ค. 2565) ราคาหุ้น บริษัท ไอแอนด์ไอ กรุ๊ป จำกัด (มหาชน) หรือ IIG ณ เวลา 16:13 น. อยู่ที่ระดับ 42.25 บาท เพิ่มขึ้น 2.75 บาท หรือ 6.96% โดยทำจุดสูงสุดที่ 43 บาท และทำจุดต่ำสุดที่ 39.50 บาท ด้วยมูลค่าการซื้อขาย 103.38 ล้านบาท

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ ว่า ทิศทางกำไรของ IIG ในไตรมาส 2/2565 รวมถึงครึ่งปีหลัง 2565 คาดยังเติบโตโดดเด่นจากงวดเดียวกันของปีก่อน และมี Backlog รวมถึงรายได้ Subscription Secured เป้าหมายรายได้ทั้งปี แล้วราว 70% และเป็นหุ้นที่ได้อานิสงส์ระยะยาวจาก Trend Digital Transformation หนุนความต้องการลงทุน Cloud Software ต่างๆซึ่ง IIG มีการเพิ่ม Portfolio เพื่อให้บริการครอบคลุมและครบวงจรมากขึ้น
นอกจากนี้ทางฝ่ายวิจัยคาดว่าจะเริ่มเห็นผลบวกจากธุรกิจ CEM Data Analytic และ JV ธุรกิจ Digital Insurance Platform ที่เริ่มชัดมากขึ้นในปีนี้และจะมีนัยยะสำคัญในปี 2566 เป็นต้นไป ยังคงประมาณการกำไรสุทธิปี 2565 ที่ 119 ล้านบาท เติบโตเพิ่มขึ้น 50.30% จากงวดเดียวกันของปีก่อน ทำ New High ได้ต่อเนื่อง รวมมีโอกาสเห็น Upside จากดีล M&amp;A เพิ่มเติมในอนาคต ทั้งนี้แนะนำ “ซื้อ”
ด้านนายสมชาย เมฆะสุวรรณโรจน์ ประธานเจ้าหน้าที่บริหาร IIG เปิดเผยว่าในปี 2565 บริษัทคาดว่าจะมีรายได้เติบโตเป็นประมาณ 900-950 ล้านบาท จากการออกแบบ พัฒนา และติดตั้งระบบ และการให้บริการอื่นๆ ของบริษัท เพื่อตอบสนองความต้องการของลูกค้าให้ได้มากที่สุด รวมถึงการหาช่องทางและโอกาสในการขยายธุรกิจเพิ่มขึ้น ตลอดจนการพัฒนาคุณภาพการให้บริการและเพิ่มขีดความสามารถของบุคลากรอย่างต่อเนื่อง เพื่อเพิ่มศักยภาพในการดำเนินธุรกิจ และสร้างการเติบโตให้แก่บริษัทฯ